แรงหนุน “ฟันด์โฟลว์” ดัน SET ปิดบวก 2 จุด แนะจับตาสงครามรัสเซีย-ยูเครน
SET ปิดบวก 2 จุด รับแรงหนุน “ฟันด์โฟลว์” แม้ยังมีแรงกดดันจากสถานการณ์ความตึงเครียดรัสเซียและยูเครน แนะติดตามต่อเนื่อง สัปดาห์หน้าให้แนวรับที่ 1,690-1,700 จุด แนวต้าน 1,730 จุด      
18 ก.พ. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยวันนี้เคลื่อนไหวอยู่ในกรอบแคบๆ โดยได้รับปัจจัยหนุนจากเงินทุนต่างชาติที่ไหลเข้ามาอย่างต่อเนื่อง แม้ยังมีความกังวลสถานการณ์ความตึงเครียดระหว่างยูเครนและรัสเซียกดดันอยู่ หลังจากทางการรัสเซียได้สั่งขับนายบาร์ต กอร์แมน เจ้าหน้าที่อาวุโสของสหรัฐออกจากประเทศ
สำหรับแนวโน้มการลงทุนสัปดาห์หน้า นายอภิชาติ กล่าวว่า ยังคงต้องติดตามสถานการณ์ระหว่างยูเครนและรัสเซียอย่างต่อเนื่อง โดยให้แนวรับที่ 1,690-1,700 จุด และแนวต้านที่ 1,730 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 5,988.11 ล้านบาท ปิดที่ 169.00 บาท ลดลง 1.50 บาท
TRUE มูลค่าการซื้อขาย 4,448.89 ล้านบาท ปิดที่ 5.70 บาท เพิ่มขึ้น 0.55 บาท
PTTGC มูลค่าการซื้อขาย 3,347.75 ล้านบาท ปิดที่ 55.00 บาท ลดลง 1.25 บาท
BTS มูลค่าการซื้อขาย 3,175.78 ล้านบาท ปิดที่ 10.20 บาท เพิ่มขึ้น 0.75 บาท
PTT มูลค่าการซื้อขาย 2,505.63 ล้านบาท ปิดที่ 39.50 บาท ลดลง 0.50 บาท